

**TÖRTEL KÖZSÉG ÖNKORMÁNYZATA**

**POLGÁRMESTERI HIVATALA**

pályázatot hirdet **KONYHALÁNY**

munkakör betöltésére.

**A munkaviszony időtartama:**

Határozatlan idejű munkaviszony, a munka törvénykönyvéről szóló 2012. évi I. törvény alapján, 3 hónap próbaidővel.

**Foglalkoztatás jellege:**

Teljes munkaidő.

**A munkavégzés helye:**

Törteli Napközi Otthonos Konyha, 2747 Törtel, Kossuth Lajos u. 1-5.

**A munkakörbe tartozó lényeges feladatok:**

Átveszi a főzéshez szükséges nyersanyagokat, részt vesz az élelmiszer előkészítésében (mosás, tisztítás, darabolás). Részt vesz az ételadagolásban, tálalásban. Tisztán tartja a konyhaüzemi helyiségeket.

**Munkabér és juttatások:**

A munka törvénykönyvéről szóló 2012. évi I. törvény, valamint a kötelező legkisebb munkabér (minimálbér) és a garantált bérminimum megállapításáról szóló 20/2021. (I. 28.) Korm. rendelet alapján.

**Pályázati feltételek:**

* 8 általános iskolai végzettség,
* egészségügyi alkalmasság,
* büntetlen előélet,
* cselekvőképesség.

**A pályázat elbírálásánál előnyt jelent:**

* helyi állandó lakcím,
* közétkeztetésben szerzett gyakorlat.

**A pályázat részeként benyújtandó iratok, igazolások:**

* részletes szakmai önéletrajz,
* a munkakör betöltéséhez szükséges végzettség meglétét igazoló okmány másolata,
* három hónapnál nem régebbi erkölcsi bizonyítvány a büntetlen előélet igazolására,
* nyilatkozat arról, hogy a pályázó a pályázati anyagában foglalt személyes adatainak a pályázati eljárással összefüggésben szükséges kezeléséhez hozzájárul.

**A munkakör betölthetőségének időpontja:**

A munkakör legkorábban a pályázatok elbírálását követően azonnal betölthető.

**A pályázat benyújtásának határideje:** 2021. szeptember 30.

A pályázati kiírással kapcsolatosan további információt Dr. Kolláth Ágnes jegyző nyújt, az 53/576-013-as telefonszámon.

**A pályázatok benyújtásának módja:**

* postai úton, a pályázatnak Törtel Község Önkormányzata Polgármesteri Hivatala címére történő megküldésével (2747 Törtel, Szent István tér 1.). Kérjük a borítékon feltüntetni a munkakör megnevezését: konyhalány.
* elektronikus úton, Dr. Kolláth Ágnes jegyző részére, a jegyzo@tortel.hu e-mail címen keresztül.

**A pályázat elbírálásának módja, rendje:**

A pályázat nyerteséről Dr. Kolláth Ágnes jegyző és Kis Szilvia élelmezésvezető döntenek. Törtel Község Önkormányzata Polgármesteri Hivatala fenntartja magának a jogot, hogy a pályázatot eredménytelennek nyilvánítsa. A pályázatok elbírálásának eredményéről a pályázók tájékoztatást kapnak.

**A pályázat elbírálásának határideje:** 2021. október 04.

|  |  |
| --- | --- |
|  |  |